CELEX: C2007/042/70
Language: da
Date: 2007-02-24 00:00:00
Title: Sag T-410/06: Sag anlagt den 21. december 2006 — Foshan City Nanhai Golden Step Industrial mod Rådet

24.2.2007   
            
            
               DA
            
            
               Den Europæiske Unions Tidende
            
            
               C 42/40
            
         Sag anlagt den 21. december 2006 — Foshan City Nanhai Golden Step Industrial mod Rådet
   (Sag T-410/06)
   (2007/C 42/70)
   Processprog: engelsk
   Parter
   
      Sagsøger: Foshan City Nanhai Golden Step Industrial Co. Ltd (Hong Kong, Kina) (ved solicitor I. MacVay, R. Thompson, QC, og barrister K. Beal.)
   
      Sagsøgt: Rådet for den Europæiske Union
   Sagsøgerens påstande
   
               —
            
            
               Rådets forordning (EF) nr. 1472/2006 annulleres, for så vidt som den vedrører sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har i henhold til artikel 230 EF nedlagt påstand om annullation af den anfægtede forordning, for så vidt som der herved fastsættes antidumpingtold for varer, der eksporteres af sagsøgeren til Den Europæiske Union.
   Til støtte for søgsmålet gør sagsøgeren fire anbringender gældende:
   
               —
            
            
               Sagsøgeren gør gældende, at Kommissionens beregning af den fortjenstmargen, der skal bruges ved fastlæggelsen af sagsøgerens beregnede normale værdi, er ugyldig som følge af en åbenbar fejl og/eller udgør en tilsidesættelse af sagsøgerens ret til kontradiktion.
            
         
               —
            
            
               Sagsøgeren gør endvidere gældende, at Kommissionen tilsidesatte betingelserne i grundforordningens artikel 3 og/eller foretog et åbenbart fejlskøn, da den undlod at tage relevante oplysninger angående markedets struktur og navnlig den væsentlige rolle, som spilles af uafhængige mellemhandlere ved udbuddet af varer, der produceres af sagsøgeren, i betragtning.
            
         
               —
            
            
               Ifølge sagsøgeren har Kommissionen endvidere tilsidesat grundforordningens artikel 20 og/eller væsentlige formkrav og/eller sagsøgerens ret til kontradiktion, idet den har undladt at give sagsøgeren behørig underretning om den væsentlige ændring af de endelige foranstaltninger, der blev bragt i forslag af Kommissionen mellem den 7. juli og den 28. juli 2006.
            
         
               —
            
            
               Endelig gør sagsøgeren gældende, at den anfægtede forordning er ugyldig som følge af et åbenbart fejlskøn for så vidt angår omfanget og varigheden af den skade, der udgør grundlaget for at pålægge sagsøgeren at betale told.